title: 2011/603/EU: Sklep Evropskega parlamenta z dne 10. maja 2011 o zaključku poslovnih knjig Agencije Evropske unije za temeljne pravice za proračunsko leto 2009

text:
               27.9.2011

               SL

               Uradni list Evropske unije

               L 250/223

         SKLEP EVROPSKEGA PARLAMENTA
   z dne 10. maja 2011
   o zaključku poslovnih knjig Agencije Evropske unije za temeljne pravice za proračunsko leto 2009
   (2011/603/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Agencije Evropske unije za temeljne pravice za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Agencije Evropske unije za temeljne pravice za proračunsko leto 2009, skupaj z odgovori Agencije (1),

               —

               ob upoštevanju priporočila Sveta z dne 15. februarja 2011 (05892/2011 – C7-0052/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,

               —

               ob upoštevanju Uredbe Sveta (ES) št. 168/2007 z dne 15. februarja 2007 o ustanovitvi Agencije Evropske unije za temeljne pravice (3), in zlasti člena 21 Uredbe,

               —

               ob upoštevanju Uredbe Komisije (ES, Euratom) št. 2343/2002 dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A7-0130/2011),

               1.

               odobri zaključek poslovnih knjig Agencije Evropske unije za temeljne pravice za proračunsko leto 2009;

               2.

               naroči svojemu predsedniku, naj ta sklep posreduje direktorju Agencije Evropske unije za temeljne pravice, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 10.

      (2)  UL L 248, 16.9.2002, str. 1.

      (3)  UL L 53, 22.2.2007, str. 1.

      (4)  UL L 357, 31.12.2002, str. 72.


title: Dodatek k Sklepu Sveta 2007/543/ES z dne 23. julija 2007 o pristopu Bolgarije in Romunije h Konvenciji o ustanovitvi Evropskega policijskega urada (Konvencija o Europolu) ( UL L 200, 1.8.2007 )

text:
               30.10.2007

               SL

               Uradni list Evropske unije

               L 284/26

      DODATEK

   k Sklepu Sveta 2007/543/ES z dne 23. julija 2007 o pristopu Bolgarije in Romunije h Konvenciji o ustanovitvi Evropskega policijskega urada (Konvencija o Europolu)
   (Uradni list Evropske unije L 200 z dne 1. avgusta 2007)
   Bolgarska in romunska jezikovna različica Konvencije in protokolov bosta objavljeni naknadno v Posebni izdaji Uradnega lista
   Konvencija o Europolu in protokoli z dne

               —

               24. julija 1996,

               —

               19. junija 1997,

               —

               30. novembra 2000,

               —

               28. novembra 2002,

               —

               27. novembra 2003.


title: Pravilnik o prepovedi kajenja v prostorih Evropskega parlamenta – Sklep predsedstva z dne 23. marca 2011

text:
               2.4.2011

               SL

               Uradni list Evropske unije

               C 102/8

         PRAVILNIK O PREPOVEDI KAJENJA V PROSTORIH EVROPSKEGA PARLAMENTA
   Sklep predsedstva z dne 23. marca 2011
   2011/C 102/04
   PREDSEDSTVO,
   ob upoštevanju člena 23(2) poslovnika Evropskega parlamenta,
   ob upoštevanju mnenja svetovalnega odbora za preventivo in varstvo na delovnem mestu z dne 11. februarja 2011;
   ker velja naslednje:

               (1)

               Evropski parlament v resoluciji z dne 24. oktobra 2007 o zeleni knjigi z naslovom „K Evropi brez tobačnega dima: politične možnosti na ravni EU“ (1) in v resoluciji z dne 26. novembra 2009 o okolju brez tobačnega dima (2) predsedstvo poziva, naj glede na njegovo dolžnost, da daje zgled, sprejme natančno izvršljivo prepoved kajenja s takojšnjim učinkom in brez izjem v vseh delih Evropskega parlamenta.

               (2)

               Na podlagi Sklepa Sveta 2004/513/ES je Evropska unija ratificirala Okvirno konvencijo SZO o nadzoru nad tobakom, ki v členu 8(1) vsebuje priznanje strank konvencije, da obstajajo znanstveni dokazi o tem, da izpostavljenost tobačnemu dimu povzroča smrt, bolezen in invalidnost, v členu 8(2) pa stranke konvencije obvezuje, da sprejmejo učinkovite zakonodajne, izvedbene, upravne in/ali druge ukrepe za zaščito pred izpostavljenostjo tobačnemu dimu v zaprtih prostorih.

               (3)

               Direktiva Sveta 89/391/EGS v členu 5 določa, da je delodajalec v zvezi z delom dolžan v vseh pogledih zagotoviti varnost in zdravje delavcev.

               (4)

               Glede na znanstvene dokaze, da pasivno kajenje resno ogroža zdravje, je Evropski parlament svoje poslance, uslužbence in druge uporabnike njegovih prostorov dolžan zaščititi pred ogrožanjem zdravja, ki ga je mogoče preprečiti, in neprijetnimi občutki, ki jih sproža pasivno kajenje.

               (5)

               Kot delodajalec je Evropski parlament pravno obvezan, da svoje zaposlene zavaruje pred ogrožanjem zdravja na delovnem mestu.

               (6)

               Kot institucija je Evropski parlament dolžan sprejeti vse potrebne ukrepe, da se zavaruje pred možnimi odškodninskimi zahtevami.

               (7)

               Glede na ogrožanje zdravja s pasivnim in aktivnim kajenjem je zaželeno, da Evropski parlament preskrbi informacije za poslance, pomočnike in zaposlene, s tem pa zagotovi boljše razumevanje ogroženosti zaradi pasivnega in aktivnega kajenja, ter pripravi programe za podporo vsem, ki želijo prenehati kaditi.

               (8)

               Zaradi tega Evropski parlament podpira cilj, da v svojih prostorih zagotovi okolje povsem brez tobačnega dima. Edina izjema so posebni namenski prostori v njegovih zgradbah.

               (9)

               Treba je zagotoviti učinkovito izvrševanje prepovedi kajenja v skladu s tem pravilnikom. Prepoved bo zato dopolnjena z ustreznimi postopki, s katerimi bo možno zagotoviti, da bodo po potrebi veljale ustrezne, učinkovite, sorazmerne in odvračilne kazni.

         JE SKLENILO:
   Člen 1
   1.   Kajenje je prepovedano v vseh prostorih Evropskega parlamenta, tudi v informacijskih pisarnah v državah članicah in uradu za zvezo v Washingtonu. Edina izjema so posebni namenski prostori, navedeni v prilogi.
   O morebitnih kasnejših spremembah priloge odločajo kvestorji.
   2.   Kajenje je prepovedano tudi v uradnih avtomobilih in vseh drugih oblikah prevoza, ki jih zagotovi institucija.
   Člen 2
   1.   Poslanci, njihovi pomočniki in uslužbenci so obveščeni o tem, da je sprejet ta pravilnik.
   2.   Jasna navodila glede prepovedi kajenja iz člena 1 se nalepijo na vhodu in v vseh javnih prostorih Evropskega parlamenta. Izjema so posebni namenski prostori, navedeni v prilogi. Kje natančno so prostori, namenjeni kajenju, je jasno označeno, da so poslanci, njihovi pomočniki in uslužbenci obveščeni o tem, kje je kajenje dovoljeno. Pepelnikov na razpolago javnosti v prostorih Evropskega parlamenta ni. Izjema so posebni namenski prostori v bližini vhodov v prostore Parlamenta.
   3.   Vodje političnih skupin opozarjajo svoje poslance in uslužbence na spoštovanje določil tega pravilnika.
   Člen 3
   Generalni direktorat za kadrovske zadeve v sodelovanju s svetovalnim odborom za preventivo in varstvo na delovnem mestu pripravi politiko za odpravljanje ogroženosti zaradi aktivnega in pasivnega kajenja. V ta namen izvede celovit paket ukrepov za obveščanje poslancev Parlamenta, pomočnikov in uslužbencev in tako zagotovi boljše razumevanje ogroženosti zaradi pasivnega in aktivnega kajenja, ter ponudi programe za pomoč vsem, ki želijo prenehati kaditi.
   Člen 4
   Vsi, ki določil tega pravilnika ne spoštujejo, bodo na kraju samem zaprošeni, naj prenehajo kaditi (ustno opozorilo). Za spoštovanje določil tega pravilnika je odgovoren generalni sekretar.
   Člen 5
   1.   Za poslance, ki vztrajno kršijo določila tega pravilnika tudi po ustnem opozorilu v skladu s členom 4, bodo po navodilih kvestorjev in predsednika Parlamenta veljale kazni, določene v členu 6.
   2.   Za uradnike, druge uslužbence ali akreditirane pomočnike, ki vztrajno kršijo določila tega pravilnika tudi po ustnem opozorilu v skladu s členom 4, bodo po navodilih generalnega sekretarja veljale kazni, določene v členu 7.
   3.   Za lokalne pomočnike, obiskovalce ali druge osebe, ki se nahajajo v prostorih Parlamenta (npr. uslužbenci ponudnikov storitev in zunanjih podjetij), ki vztrajno kršijo določila tega pravilnika tudi po ustnem opozorilu v skladu s členom 4, bodo po navodilih generalnega sekretarja veljale kazni, določene v členu 8.
   Člen 6
   1.   Generalni sekretar sporoči kvestorjem imena poslancev, ki ne spoštujejo določil tega pravilnika. Kvestorji nato na te poslance naslovijo uradno sporočilo (pisno opozorilo – „rumeni karton“), v katerem jih seznanijo z denarnimi kaznimi, ki se bodo uporabile v primeru ponovne kršitve določil pravilnika.
   2.   Če poslanec ponovno krši določila tega pravilnika, predsednik Parlamenta na predlog kvestorjev sprejme sklep o denarni kazni zoper tega poslanca („rdeči karton“). Znesek kazni ustreza znesku ene dnevnice in se odšteje neposredno od nadomestila splošnih stroškov.
   3.   Poslanec, ki mu je bila izrečena kazen, se lahko pisno pritoži v 15 delovnih dneh od obvestila predsednika Parlamenta. S pritožbo se izvršitev odloži. Predsedstvo o svoji obrazloženi odločitvi obvesti pritožnika v dveh mesecih po datumu pritožbe.
   Člen 7
   1.   Če določila tega pravilnika ponovno krši uradnik, drugi uslužbenec ali akreditiran pomočnik, generalni sekretar nanj naslovi uradno sporočilo (pisno opozorilo – „rumeni karton“), v katerem ga seznani s disciplinskimi ukrepi, ki se bodo uporabili.
   2.   V primeru ponovne kršitve določil tega pravilnika veljajo za uradnike, druge uslužbence ali akreditirane pomočnike disciplinski postopki v skladu s kadrovskimi predpisi.
   3.   Osebe, za katere veljajo kazni po tem členu, se lahko organu za imenovanje pritožijo v skladu s členom 90 Kadrovskih predpisov za uradnike in pogojev za zaposlitev drugih uslužbencev Evropskih skupnosti, ki se uporabljajo v celoti.
   Člen 8
   Če določila tega pravilnika ponovno krši lokalni pomočnik, obiskovalec ali druga oseba, ki je vstopila v prostore Parlamenta, se ta oseba na kraju samem pospremi do izhoda.
   Člen 9
   Ta pravilnik nadomesti sklep predsedstva z dne 13. julija 2004 o pravilniku v zvezi s prostori Evropskega parlamenta. Veljati začne naslednji dan po objavi v Uradnem listu.
   Člen 10
   Pravilnik se oceni dve leti po njegovi uveljavitvi.

      (1)  P6_TA(2007) 0471.

      (2)  P7_TA(2009) 0100.

      PRILOGA
      Seznam posebnih prostorov, namenjenih kajenju:

                     Bruselj

                                          1.

                                          ASP 00G110 ES

                              bar za poslance (2 kadilni kabini)

                                          2.

                                          PHS 03C011 ES

                              prostor ob baru

                     Luxembourg

                                          1.

                                          KAD 00C720b RE

                                          2.

                                          GOL 00A700b RE

                                          3.

                                          SCH 01A701 RE

                                          4.

                                          TOA 00A891 CI

                              prostor za sprostitev (1 kadilna kabina)

                                          5.

                                          TOB 00B834 ES

                                          6.

                                          PRE 00A720 ES

                              1 kadilna kabina

                     Strasbourg

                                          1.

                                          WIC M-1721 RE

                              Labodji bar

                                          2.

                                          LOW C01101

                              bar za poslance (1 kadilna kabina)


title: 2010/778/EU: Sklep Komisije z dne 15. decembra 2010 o spremembi Odločbe Komisije 2006/944/ES o določitvi ravni emisij, ki se dodelijo Skupnosti in vsaki od njenih držav članic v okviru Kjotskega protokola v skladu z Odločbo Sveta 2002/358/ES (notificirano pod dokumentarno številko C(2010) 9009)

text:
               16.12.2010

               SL

               Uradni list Evropske unije

               L 332/41

         SKLEP KOMISIJE
   z dne 15. decembra 2010
   o spremembi Odločbe Komisije 2006/944/ES o določitvi ravni emisij, ki se dodelijo Skupnosti in vsaki od njenih držav članic v okviru Kjotskega protokola v skladu z Odločbo Sveta 2002/358/ES
   (notificirano pod dokumentarno številko C(2010) 9009)
   (2010/778/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Odločbe Sveta 2002/358/ES z dne 25. aprila 2002 o odobritvi Kjotskega protokola k Okvirni konvenciji Združenih narodov o spremembi podnebja v imenu Evropske skupnosti in skupnega izpolnjevanja iz njega izhajajočih obveznosti (1) ter zlasti člena 3 Odločbe,
   ob upoštevanju naslednjega:

               (1)

               Odločba Komisije 2006/944/ES (2) določa ravni emisij za Unijo in njene države članice za pet let prvega obdobja obveznosti Kjotskega protokola.

               (2)

               Ravni emisij iz Odločbe 2006/944/ES so bile določene na podlagi začasnih podatkov, saj končni podatki o emisijah za izhodiščno leto do 31. decembra 2006 še niso bili na voljo.

               (3)

               Po zaključenih pregledih v skladu s členom 8 Kjotskega protokola k Okvirni konvenciji Združenih narodov o spremembi podnebja bi bilo zdaj treba končne ravni emisij, dodeljene Uniji in vsaki izmed držav članic, določiti v skladu z metodologijo iz Odločbe 2006/944/ES.

               (4)

               Danska je vedno znova izražala pomisleke v zvezi s svojimi izrazito nizkimi emisijami za izhodiščno leto, ki jih je navedla v svojem poročilu, predloženemu v skladu s členom 23 Odločbe komisije 2005/166/ES (3). Da bi se v celoti upošteval posebni in izjemni položaj Danske, ki ji ga je Svet priznal leta 2002 v postopku, ki je vodil do sprejetja Odločbe 2002/358/ES, in ki izhaja iz njenih nenavadno nizkih emisij za izhodiščno leto, ter ker ima Danska eno najvišjih obveznosti količinskega zmanjšanja emisij v skladu s Prilogo II k navedeni odločbi, bi morala Unija prenesti 5 milijonov enot dodeljenih količin Danski, izključno zaradi izpolnjevanja obveznosti v prvem obdobju obveznosti Kjotskega protokola k Okvirni konvenciji Združenih narodov o spremembi podnebja. Komisija je ustrezno upoštevala zavezo Danske, da bo izbrisala vse morebitne pravice, ki bi na koncu prvega obdobja obveznosti preostale iz tega prenosa.

               (5)

               Odločbo 2006/944/ES je zato treba ustrezno spremeniti.

               (6)

               Ukrepi iz tega sklepa so v skladu z mnenjem Odbora za podnebne spremembe –

         SPREJELA NASLEDNJI SKLEP:
   Člen 1
   Odločba 2006/944/ES se spremeni:

               1.

               Člen 2 se nadomesti z naslednjim besedilom:
               „Člen 2
               Razlika 19 357 532 ton ekvivalenta ogljikovega dioksida med ravnijo emisij Unije in vsoto emisij držav članic, naštetih v Prilogi II k Odločbi 2002/358/ES, se izda kot enote dodeljene količine s strani Unije.“

               2.

               Priloga se nadomesti s Prilogo k temu sklepu.

         Člen 2
   Centralni administrator registra Unije prenese pet milijonov (5 000 000) teh enot dodeljenih količin pogodbenici Kjotskega protokola, ki ima račun na prijavnem uradu na Danskem.
   Člen 3
   Ta sklep je naslovljen na države članice.

      V Bruslju, 15. decembra 2010

            Za Komisijo

         Connie HEDEGAARD

            Članica Komisije

      (1)  UL L 130, 15.5.2002, str. 1.

      (2)  UL L 358, 16.12.2006, str. 87.

      (3)  UL L 55, 1.3.2005, str. 57.

      PRILOGA

         Emisije, dodeljene Uniji in državam članicam, izražene v tonah ekvivalenta ogljikovega dioksida za prvo obdobje obveznosti omejevanja in zmanjševanja emisij v okviru Kjotskega protokola

                  Evropska unija (1)

                  19 621 381 509

                  Belgija

                  673 995 528

                  Danska

                  273 827 177

                  Nemčija

                  4 868 096 694

                  Irska

                  314 184 272

                  Grčija

                  668 669 806

                  Španija

                  1 666 195 929

                  Francija

                  2 819 626 640

                  Italija

                  2 416 277 898

                  Luksemburg

                  47 402 996

                  Nizozemska

                  1 001 262 141

                  Avstrija

                  343 866 009

                  Portugalska

                  381 937 527

                  Finska

                  355 017 545

                  Švedska

                  375 188 561

                  Združeno kraljestvo

                  3 396 475 254

                  Bolgarija

                  610 045 827

                  Češka

                  893 541 801

                  Estonija

                  196 062 637

                  Ciper

                  se ne uporablja

                  Latvija

                  119 182 130

                  Litva

                  227 306 177

                  Madžarska

                  542 366 600

                  Malta

                  se ne uporablja

                  Poljska

                  2 648 181 038

                  Romunija

                  1 279 835 099

                  Slovenija

                  93 628 593

                  Slovaška

                  331 433 516

         (1)  Za namene skupnega izpolnjevanja zahtev iz člena 3(1) Kjotskega protokola v skladu z določbami člena 4 Protokola, ki je v skladu z Odločbo 2002/358/ES in se uporablja za države članice, naštete v Prilogi II k navedeni odločbi.